
RAPORT DE SPECIALITATE, 

	Subsemnatul Iamandi Ion, şef Serviciu administraţie, registrul agricol, asistenţă socială, relaţii cu publicul, secretariat și protocol, analizând proiectul de hotărâre privind aprobarea achiziţionării de servicii juridice de consultanţă, asistenţă şi reprezentare de către Unitatea de Asistenţă Medico-Socială Boldeşti-Scăeni, am constatat următoarele următoarele:
	Potrivit dispoziţiilor alin. (2) al art. I din Ordonanţa de Urgenţă a Guvernului nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, cu modificările şi completările ulterioare, în situaţii temeinic justificate, în care activităţile juridice de consultanţă, de asistenţă şi/sau de reprezentare, necesare autorităţilor şi instituţiilor publice nu se pot asigura de către personalul de specialitate juridică angajat în aceste entităţi, pot fi achiziţionate servicii de această natură, în condiţiile legii, numai cu aprobarea consiliului local.
	Potrivit dispozitiilor art. 129 alin. (2) lit. a) din OUG nr. 57/2019 privind Codul administartiv, consiliul local exercită atribuţii privind organizarea şi funcţionarea aparatului de specialitate al primarului şi ale instituţiilor publice de interes local.
	Unitatea de Asistenţă Medico-Socială Boldeşti-Scăeni Unitatea de Asistență Medico-Socială Boldesți-Scăeni este o instituție de interes public care are rolul de a asigura la nivel local și județean aplicarea politicilor și strategiilor de asistență medico-socială, prin acordarea de servicii de îngrijire, servicii medicale, precum și servicii sociale persoanelor vârstnice cu diferite afecțiuni cronice, cu domiciliul stabil în localitățile județului Prahova, 
Serviciul social ,,Unitatea de asistență medico-socială Boldești-Scăeni” este înfiinţat prin Hotărârea Consiliului Local Boldeşti-Scăeni nr. 39/17.06.2003, instituţie publică specializată, cu personalitate juridică, aflată în subordinea consiliului local.
	Pe rolul Tribunalului Prahova se află înregistrat  dosarul nr. 4808/105/2022  având ca obiect litigii de muncă.
Unitatea de Asistenţă Medico-Socială Boldeşti-Scăeni solicită încheierea unui contract de servicii juridice deoarece consilierul juridic din cadrul unităţii îndeplineşte atribuţii de Director al acestei instituţii publice şi nu poate avea şi calitatea de apărător în dosarul respectiv.
	Având în vedere cele expuse  consider că iniţierea acestui proiect de hotărâre se încadrează în prevederile legale specifice.

